

**ΕΛΛΗΝΙΚΗ ΔΗΜΟΚΡΑΤΙΑ** Καρδαμύλη 3/1/2023 **ΔΗΜΟΣ ΔΥΤΙΚΗΣ ΜΑΝΗΣ**

ΕΔΡΑ: Καρδαμύλη, 24022

Τηλ.: 2721360924

Email: *info@dimosdytikismanis.gr*

**ΑΝΑΚΟΙΝΩΣΗ**

Η Wind έχει όλες τις αδειοδοτήσεις για εγκατάσταση κεραίας σε ιδιωτικό χώρο στη Στούπα.

Ο Δήμος δεν νομιμοποιείται στη φάση αυτή για οποιαδήποτε ενέργεια, επειδή η τοποθέτηση είναι σε ιδιωτικό χώρο. Εξέδωσε όμως ψήφισμα, εκφράζοντας την αντίθεσή του.

Με αφορμή αυτό το γεγονός, χρήστες των μέσων κοινωνικής δικτύωσης, χωρίς καμία ενημέρωση, έγραψαν απαράδεκτες πληροφορίες-κατηγορίες για το Δήμο και για μια άδεια εγκατάστασης κεραίας στο Δημαρχείο.

Εάν υπάρχει ελάχιστος πολιτικός σεβασμός και ίχνος ανθρώπινης συμπεριφοράς αναμένουμε από όλους εκείνους που ασχολήθηκαν και έγραψαν για το θέμα, να δημοσιοποιήσουν την άδεια εγκατάστασης κεραίας από το Δήμο και αν γνωρίζουν το τι σημαίνει ΣΥΖΕΥΞΙΣ ΙΙΙ για τα δημόσια κτίρια ας το αναρτήσουν, θα τους είναι χρήσιμο. Σε διαφορετική περίπτωση τους αφήνουμε όλους αυτούς στην κρίση των δημοτών μας.

Ο ΔΗΜΑΡΧΟΣ ΔΥΤΙΚΗΣ ΜΑΝΗΣ

ΔΗΜΗΤΡΙΟΣ ΓΙΑΝΝΗΜΑΡΑΣ